Source: http://publish.kuopio.fi/kokous/2019603813-8.HTM
Timestamp: 2019-11-19 01:18:50+00:00
Document Index: 14307395

Matched Legal Cases: ['HD ', 'HD ', 'HD ', 'HD ', 'HD ', 'HD ', 'HD ', 'HD ']

6124/2016 kaavaselostus ilman liitteitä
6124/2016 kaavaselostuksen liitteet 1-2.3 ja 4
6124/2016 kaavaselostuksen liitteet 3.7.1-3.7.2, VAL
6124/2016 kaavaselostuksen liite 3.8.1, RTO, EHD (1)
6124/2016 kaavaselostuksen liite 3.8.2, RTO, EHD (1)
6124/2016 kaavaselostuksen liite 3.8.3, RTO, EHD (1)
6124/2016 kaavaselostuksen liite 3.8.4, EHD (1)
6124/2016 kaavaselostuksen liite 3.9.1, RTO, EHD (2)
6124/2016 kaavaselostuksen liite 3.9.2, RTO, EHD (2)
6124/2016 kaavaselostuksen liite 3.9.3, RTO, EHD (2)
6124/2016 kaavaselostuksen liite 3.9.4, EHD (2)
6124/2016 kaavaselostuksen liitteet 5.1-5.7 (selvitykset)
6124/2016 kaavaselostuksen liitteet 6.1 ja 6.3 (selvitykset)
6124/2016 kaavaselostuksen liitteet 7-9.2
6124/2016 ehdotusaineiston esittelyplanssit
6124/2016 kaavakartta
Kaupunkirakennelautakunta 25.9.2019 179 §
Asemakaavan muutoksen tarkoituksena on määritellä Kuopionlahdelta torille ulottuvan alueen kaupunkikuvalliset tavoitteet ja löytää tarkempi toteuttamismalli Musiikkikeskuksen ympäristön ja ranta-alueiden osalla. Asemakaavan muutoksen yhteydessä tutkitaan myös suunnittelualueen asemakaavan ajanmukaisuus, alueen paikoitus-, huolto ja liikennejärjestelyjen toimivuus. Ehdotusvaiheen (1) nähtävänäolon jälkeen on kaava-aineistoa muutettu lausuntojen ja muistutusten sekä alueen maanalaisen pysäköintilaitoksen ja ramppijärjestelmien osalta. Päivitetty ehdotus on ollut nähtävänä ja siitä jätettiin 4 lausuntoa ja 2 muistutusta.
Ehdotusaineistoon on tehty vain muutamia merkintäteknisiä tarkennuksia. Muutokset eivät ole olennaisia, joten kaavaehdotusta ei tarvitse asettaa uudelleen nähtäväksi.
Kaupunkirakennelautakunnalle esitetään, että se hyväksyy kaavaehdotuksen ja hyväksymiskäsittelyn jatkamisen.
Kaava-alue Suunnittelualue sijaitsee Kuopionlahden, Haapaniemen ja Väinölänniemen kaupunginosissa. Alue rajautuu Haapaniemenkatuun, Minna Canthin katuun, Puijonkatuun ja Kuopionlahden vesialueeseen.
Kaava-aluetta on pienennetty suunnittelualueen etelälaidalla olevan aallonmurtajan tuntumassa ja hotelli- ja kongressikeskuksen eteläpuolella oleva pysäköintialue on liitetty hotelli- ja kongressikeskuksen kaava-alueeseen.
Käsittelyvaiheet Kaupunkirakennelautakunta hyväksyi asemakaavan- ja asemakaavan muutosehdotuksen (1) nähtäville asetettavaksi 27.2.2019. Ehdotusaineisto on ollut MRL 65 §:n ja MRA 27 §:n mukaisesti nähtävänä 4.3.–3.4.2019. Ehdotusvaiheen aineistoa esiteltiin Kohtaamossa 12.3.2019 ja yleisötilaisuus pidettiin tiistaina 19.3.2018. Nähtävänäolosta ja yleisötilaisuudesta on tiedotettu Kuopion kaupunkilehden kuulutusten lisäksi lähialueen maanomistajia ja -haltijoita sekä alueen keskeisisä toimijoita myös kirjeillä. MRA 28 §:n mukaisille tahoille varattiin mahdollisuus antaa ehdotusaineistosta lausunto ja ehdotusvaiheen viranmaisneuvottelu pidettiin 24.4.2019. Ehdotusaineistosta (1) jätettiin kuusi lausuntoa ja viisi muistutusta.
Kaupunkirakennelautakunta hyväksyi päivitetyn asemakaavan muutosehdotuksen (2) nähtäville asetettavaksi 12.6.2019. Ehdotusaineisto on ollut MRL 65 §:n ja MRA 27 §:n mukaisesti nähtävänä 17.6.–4.8.2019. Päivitetystä ehdotusaineistosta (2) jätettiin 4 lausuntoa ja 2 muistutusta.
Kaava-asian merkittävyyden ja pienten merkintäteknisten korjausten vuoksi kaavaehdotus viedään hyväksymiskäsittelyyn kaupunkirakennelautakunnan kautta.
Kaavaehdotukseen on tehty lausuntojen, muistutusten ja sisäisen tarkistuksen johdosta vähäisiä muutoksia, jotka eivät ole olennaisia. Muutokset kohdistuvat lähinnä kaavan havainneaineiston sekä kaavaselostuksen tarkennuksiin, joita on selostettu tarkemmin kaavaselostuksen kohdassa 4.3.3.
Vaikutusten arviointi Hankkeella on positiivisia yritys- ja talousvaikutuksia. Kaupunkikeskustaan sijoittuvat opetus-, matkailupalvelu- ja liiketilat tukevat keskustan elinvoimaisuutta sekä lisäävät sen palvelutarjontaa ja tarjoavat uusia työpaikkoja. Kaava-alueelle syntyy arviolta n. 20 - 50 uutta työpaikkaa opetuksen, liiketoiminnan ja matkailun pariin, minkä lisäksi alueen kokonaisopiskelijamäärä nousee n. 2 600 opiskelijaan. Kuopionlahden alueen tapahtuma- ja vierailijamäärät nousevat arviolta n. 50 000 henkilöllä vuodessa nykyisestä. Alueelle on arvioitu syntyvän myös yksityisiä rakentamisen investointeja n. 28 M€.
Hanke on kaupunkikuvallisesti vaativa. Ruutukaavakeskustan eteläistä merkittävintä sisääntulovyöhykettä on kehitetty arkkitehtuurikilpailulla ja tarkentuneella suunnittelulla.
Hankkeella on positiivisia vaikutuksia kaikenikäisiin ihmisiin. Hankkeen myötä paranevat muun muassa alueen opiskelu-, tapahtuma- ja virkistyspalvelut. Kaava-alue parantaa huomattavasti lähinaapureiden, lähialueen ja koko keskustan lähivirkistysmahdollisuuksia muun muassa uusien puistojen, aukioiden ja monien tapahtuma ja aktiviteettien myötä. Lisäksi alueen viihtyisyys, turvallisuus ja kaupunkikuva. Alueelle syntyy myös terveyttä ja hyvinvointia edistäviä toimintapisteitä sekä alueita rauhalliseen oleskeluun ja leikkiin. Uusia asuntoja alueelle tulee 90 - 120 ja uusia asukkaita 150–220.
Hanke on ilmastopoliittisesti positiivinen. Kestävän rakentamisen suunnittelua hankkeessa ohjaavat muun muassa Green School -periaatteet, joiden mukaan alue tukeutuu voimakkaasti joukkoliikenteen sekä kevyen liikenteen monipuoliseen hyödyntämiseen. Kaavahanke ei hajauta yhdyskuntarakennetta.
Hankkeen vaikutukset ympäristöön ovat positiiviset. Kaava-alueen puisto- ja ranta-alueiden virkistys- ja tapahtumamahdollisuudet monipuolistuvat. Alueen luonnon monimuotoisuus, viherympäristöt ja hulevesien käsittely samalla myös paranevat. Viherympäristön kasvillisuus ja rakentaminen sovitetaan Kansallisen kaupunkipuiston luonteeseen.
Esitys Esitän kaupunkirakennelautakunnalle, että se esittää asemakaavan muutosehdotuksen kaupunginhallitukselle ja kaupunginvaltuustolle hyväksyttäväksi.
Ehdotukseen tehdyt muutokset eivät ole olennaisia, joten kaavaehdotusta ei tarvitse asettaa uudelleen nähtäville.
Kaupunginhallitus 7.10.2019 100 §
Päätös Merkittiin, että puheenjohtaja Antti Kivelä saapui kokoukseen ennen asiakohdan käsittelyä.
Merkittiin, että jäsen Eija Vähälä poistui kokouksesta esteellisenä (yleislausekejäävi) asiakohdan käsittelyn ja päätöksenteon ajaksi ja että hänen tilalleen kokoukseen saapui asiakohdan käsittelyn ja päätöksenteon ajaksi varajäsen Sakari Pääkkö.
Vs. asemakaavapäällikkö Pauli Sonninen oli kokouksessa kuultavana asiakohdassa. Sonninen poistui kokouksesta kuulemisen jälkeen.
Merkittiin, että valtuuston puheenjohtaja Sari Raassina saapui kokoukseen asiakohdan käsittelyn aikana.
Merkittiin, että Sakari Pääkkö poistui kokouksesta asiakohdan käsittelyn jälkeen ja että valtuuston I varapuheenjohtaja Markku Rossi saapui kokoukseen asiakohdan käsittelyn jälkeen.
Kaavan liite- ja viiteaineistot jaetaan vain sähköisesti.